Remigijus Žemaitaitis

Remigijus Žemaitaitis (g. 1982 m. gegužės 30 d. Šilutėje) – Lietuvos teisininkas, politinis veikėjas.

Biografija 
2000 m. baigė Šilutės 1-ąją gimnaziją. 2000–2005 m. Vilniaus universiteto Teisės fakultete studijavo teisę (baigė vienpakopes teisės studijas), teisės magistras. Specializacija – komercinė teisė. Nuo 2006 m. rugsėjo mėn. VU Tarptautinio verslo mokyklos ekonomikos magistrantas.

2002–2005 m. liepos mėn. UAB „Dervira“ juristas. 2004 m. Vyriausiosios rinkimų komisijos teisininkas.

2004–2005 m. Vilniaus miesto 2-ojo apylinkės teismo Civilinių bylų skyriaus specialistas, 2005 m. teisėjo padėjėjas. 2005–2007 m. Vilniaus apygardos teismo pirmininko padėjėjas.

2007–2008 m. Vilniaus miesto savivaldybės mero Juozo Imbraso patarėjas. 2009 m. R. Pakso ir J. Imbraso patarėjas.

Nuo 2009 m. Seimo narys. 2018–2019 m. Seimo vicepirmininkas.

2011 m. Šilalės rajono savivaldybės tarybos narys.

2016–2020 m. partijos „Tvarka ir teisingumas“ pirmininkas, nuo 2020-2022 m. partijos „Laisvė ir teisingumas“ pirmininkas.

2023 m. gegužę R. Žemaitaitis „Facebook“ paskelbė viešus antisemitinius komentarus. Komentarai sulaukė griežtos kritikos ir pasmerkimo iš Lietuvos politikų, Lietuvos žydų bendruomenės ir daugelio ambasadorių Lietuvoje. Generalinė prokuratūra dėl R. Žemaitaičio veiksmų pradėjo tyrimą.

Šaltiniai

Nuorodos 

 Asmeninis Remigijaus Žemaitaičio tinklaraštis 

|-

Seimo nariai
Lietuvos teisininkai
Šilalės politikai